stanford-oval/wikipedia huggingface dataset:
Miklós Perényi
Diskografia

Perényin musiikkia on saatavilla levymerkeillä Hungaroton, Quint, Decca, Metropolitan Video ja ECM New Series. Valikoima äänitteitä:
Beethoven: Complete Music for Piano and Violoncello by Ludwig van Beethoven, Andras Schiff ja Miklos Perenyi (Audio CD - 28.9.2004)
J.S. Bach/Miklos Perenyi: 6 Suites for Cello Solo - BWV 1007-1012 (DVD - 25.4.2006)
Miklos Perenyi & Denes Varjon by Perenyi, Varion, Bach, and Britten (Audio CD - 1.1.2010)
Suite No.3 in C, BWV1009: Courante by Miklós Perényi & Dénes Várjon (MP3 Download - 1.1.2010)
Haydn: Cello Concertos 1 & 2 Miklos Perenyi, Franz Joseph Haydn, Franz Liszt Chamber Orchestra ja János Rolla (Audio CD - 13.7.2000)
Sonata in C, Op.65: Scherzo - pizzicato Miklós Perényi & Dénes Várjon (MP3 Download - 1.1.2010)
The Instruments Of Classical Music: The Cello Miklos Perenyi: Ludwig van Beethoven, Antonín Dvořák ja Benjamin Godard (Audio CD - 4.6.1990)
Mikko Hietaharju

Mikko Johannes Hietaharju (s. 17. huhtikuuta 1950 Ähtäri) on suomalainen valokuvaaja ja kouluttaja, joka on julkaissut useita teoksia.
Henkilöhistoria

Mikko Hietaharju syntyi Artturi ja Mirjam Hietaharjun perheeseen. Hänen puolisonsa vuodesta 1974 on psykologi Anna-Liisa Laitinen. Hietaharju tuli ylioppilaaksi 1969 ja valmistui yhteiskuntatieteiden kandidaatiksi 1975 ja liikuntatieteiden kandidaatiksi 1976. Filosofian tohtoriksi hän väitteli Jyväskylän yliopistossa 2006. Hietaharju on työskennellyt Jyväskylän yliopiston palveluksessa 1975–1985, stipendiaattina 1986–1987, Keski-Suomen läänin valokuvataiteen ohjaavana läänintaiteilijana 1988–1997 sekä Tampereen yliopiston vs. lehtorina 1998–1998. Vuonna 1999 hänestä tuli Jyväskylän aikuiskoulutuskeskuksen kouluttaja. Hietaharju on myös toiminut valokuva- ja musiikkikriitikkona. Hän on pitänyt useita yksityisnäyttelyitä ja osallistunut yhteisnäyttelyihin vuodesta 1978. Hän sai valokuvataiteen valtionpalkinnon vuonna 1985 (Fotogenesis-ryhmä).
Teoksia

Valokuvauksen Zen, 1983
Levoton mieli, 1985
Nō, runoja, mietelmiä, 1986
Tempus irreparabile fugit, 1997
Valokuvan voi repiä. Valokuvan rakenne-elementit, käyttöympäristöt sekä valokuvan tulkinnan syntyminen, 2006 (väitöskirja)
Kuuntele kuvaa – näkökulmia valokuvan tulkintaan, 2010
Paperilyhty virrassa, 2014
Palaa kotia kohti, 2017
Aiheesta muualla

Fotogenesis. Ryhmän toiminta ja tavoitteet suomalaisen valokuvataiteen 1980-luvun kontekstissa. Henna Keski-Mäenpää, 2015.
Niantaga

| Niantaga |
| --- | --- |
 Niantaga
 Koordinaatit: 12°46′5″N, 5°19′40″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  6 200
Infobox OKVirheellinen NIMI-arvo: 
Niantaga on maalaiskunta Sikasson alueen Koutialan piirissä Malissa. Sen keskuskylä Koloni sijaitsee 60 kilometriä Koutialasta koilliseen. Kunnassa on 6 200 ja keskuskylässä 4 000 asukasta (vuonna 2009).
Niantagan kunta rajoittuu kaakossa Koutialan piirin Koromon, etelässä Songo-Doubacorén, lännessä Ségoun alueen Blan piirin Diaramanan, pohjoisessa Yangasson ja koillisessa Sanin piirin Diakourounan ja Tourakolomban kuntiin. Maisemaa leimaavat tasangot ja laaksot.
Kuntaan kuuluu kolme kylää. Asukkaat ovat etupäässä miniankoja, fulbeja ja bambaroita.
Seudun pääelinkeino on maatalous. Tärkeimmät viljelykasvit ovat puuvilla, maissi, hirssi, durra, riisi, maapähkinä ja pavut. Kotieläimiä ovat naudat, lampaat, vuohet ja aasit.
Naudan leukemiavirus

| Naudan leukemiavirus> Virusten luokittelu |
| --- | --- |
Ryhmä::  Ⅵ ssRNA-RT-virukset
Heimo::  Retroviridae
Alaheimo::  Orthoretrovirinae
Suku::  Deltaretrovirus
Katso myös
   Naudan leukemiavirus Wikispeciesissä  
Infobox OKNimi-testi OK: 
Naudan leukemiavirus (lyh. BLV, Bovine Leukemia Virus) on naudoilla esiintyvä retroviruksiin kuuluva deltaretrovirus, joka infektoi naudan B-soluja. Suurin osa infektoituneista naudoista on oireettomia, mutta pienelle osalle kehittyy kasvainmuutoksia eli pahanlaatuisia lymfoomia tai lymfosarkoomaa. Naudan leukemiavirus tarttuu naudasta toiseen veriteitse, ja se voi siirtyä tartunnan saaneelta lehmältä istukan kautta sikiöön. Myös vertaimevät hyönteiset tai saastuneet neulat voivat toimia viruksen siirtäjinä.
Aiheesta muualla

Laji.fi: Bovine leukemia virus
Finto: Naudan leukemiavirus (Bovine Leukemia Virus)
ViralZone: Bovine leukemia virus (englanniksi)
National Center for Biotechnology Information (NCBI): Bovine leukemia virus, taxonomy (englanniksi)
Nagorskin piiri

Nagorskin piiri Kirovin alueen kartalla.
Nagorskin piiri (ven. Наго́рский райо́н, Nagorski raion) on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11 600 henkeä (vuonna 2010).
Nagorskin piiri on muodostettu vuonna 1935 aikaisemman Sinegorjen piirin alueesta. Vuonna 1953 siihen liitettiin lakkautetut Polomin ja Šestakovon piirit. Piiri rajoittuu idässä Kirovin alueen Ylä-Kaman, etelässä Belaja Holunitsan ja lounaassa Slobodskoin piireihin sekä luoteessa ja pohjoisessa Komin tasavaltaan. Seutu sijaitsee taigan etelä- ja keskivyöhykkeiden rajalla. Pinta-alasta 89,6 % on metsää. Yleisimmät puulajit ovat kuusi ja jalokuusi. Suurimmat joet ovat piirin etelärajalla virtaava Vjatka ja sen sivujoki Kobra. Hyötykaivannaisiin kuuluvat turve, fosforiitti, hiekka ja sora.
Piiriin kuuluu Nagorskin kaupunkimainen taajama (kaupunkikunta) sekä viisi maalaiskuntaa: Kobra, Meteli (keskuspaikka Baželka), Mulino, Sinegorje ja Tšeglaki. Hallinnollinen keskus on Nagorsk, josta on 130 kilometriä alueen pääkaupunkiin Kiroviin. Asutuskeskuksia on yhteensä 66. Kaupunkiväestön osuus on 40,5 %.
Seudun läpi kulkee Sinegorjen ja Slobodskoin välinen kestopäällystetty maantie. Talous perustuu metsä- ja puunjalostusteollisuuteen. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa. Maatalousyrityksiä on viisi ja yksityistiloja 30.
Piirissä toimii 7 lastentarhaa, 10 koulua sekä lasten ja nuorten keskus. Kulttuurilaitoksia ovat lasten taidekoulu, kansantaiteen keskus, kulttuuritalot ja kirjastot. Paikallislehtenä ilmestyy Nagorskaja žizn (”Nagorskin elämä”). Nähtävyyksiin kuuluu vuonna 1767 valmistunut Nagorskin Kristuksen syntymän kirkko.
Aiheesta muualla

Nagorskin piirin sivusto (Arkistoitu – Internet Archive) (venäjäksi)
Nallikarin rantapaviljonki

Nallikarin rantapaviljonki.
Nallikarin rantapaviljonki Oulussa on rakennettu 1970-luvulla. Se oli ennen Majakan rakentamista Nallikarin rannan merkittävin rakennus. Lasiseinäinen paviljonki on aikakaudelle tyypillisesti konstruktiivista minimalismiakenen mukaan? ja yksityiskohdiltaan hyvin niukkalinjainen. Arkkitehtitoimisto Risto Harju Kyn suunnittelemassa rakennuksessa oli ravintola ja pukeutumis- ja peseytymistiloja rannan käyttäjille. Rakennusta on laajennettu 1983. Suojeltu rakennus oli ilman käyttötarkoitusta vuodesta 2006, kunnes siihen keväällä 2014 avattiin ympäri vuoden auki oleva Ravintola Nallikari, jonka liiketoiminnasta vastaa ProDine Oy.
Nanping

| Nanping 南平市, Nánpíng Shì |
| --- | --- |
 Nanpingin sijainti keltaisella Kiinan Fujianin maakunnassa
 Nanping
 Koordinaatit: 26.6449°N, 118.1734°E 
Valtio:  Kiina
Maakunta:  Fujian
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  26 278 km²
Väkiluku (2010):  2 645 548
Aikavyöhyke:  UTC+8
Suuntanumero(t):  +86 (+0)599
 
 www.nanping.gov.cn 
 Kaupungintalo: 439 Bayi Road, Yanpingin piiri 
Infobox OKVirheellinen NIMI-arvo: 
Nanping (kiin. 南平市, pinyin: Nánpíng Shì) on prefektuuritason kaupunki Kiinan Fujianin maakunnan pohjoisosassa. Kaupungin keskusta sijaitsee linnuntietä noin 130 kilometriä maakuntakeskus Fuzhousta länsiluoteseen. Nanpingin väkiluku on 2,646 miljoonaa (2010) ja pinta-ala 26 278 neliökilometriä.
Nanping rajoittuu etelässä Sanmingin,  lännessä Fuzhoun ja Yingtanin, pohjoisessa Shangraon, Quzhoun ja Lishuin, sekä idässä Ningden prefektuuritason kaupunkeihin.
Ilmasto

Nanpingissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 20 °C ja keskimääräinen sademäärä 1 650 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 11 °C. Sateisin kuukausi on toukokuu, jolloin sataa keskimäärin noin 290 millimetriä. Joulukuu puolestaan on kuivin kuukausi. Silloin keskimääräinen sadanta on 39 millimetriä.
Hallinnollinen jako

Piirikuntatasolla kaupunki jakautui (2010) seuraavasti:
| --- | --- |
 Kaupunkipiirit (2) Jianyang (建阳区), 289 362 as.  Yanping (延平区), 467 875 as. Piirikuntatason kaupunki (3) Jianou (建瓯市), 452 174 as.  Shaowu (邵武市), 275 112 as.  Wuyishan (武夷山市), 233 554 as. :  Piirikunnat (5) Guangze (光泽县), 134 113 as.  Pucheng (浦城县), 304 583 as.  Shunchang (顺昌县), 191 588  Songxi (松溪县), 125 472  Zhenghe (政和县), 171 715 
Yanpingin kaupunkipiiriä.
Nanping yöllä.
Aiheesta muualla

Kuvia tai muita tiedostoja aiheesta Nanping Wikimedia Commonsissa
Nanping City Information (erityisesti talouspainotus) (englanniksi) (chinaknowledge.com)
Nanping Overview chinatravel.com. Arkistoitu 5.9.2015. (englanniksi)
Piirikuntatason jako.
Neil Robson

Neil Maxwell Robson (5. heinäkuuta 1928 Smithton, Tasmania – 14. joulukuuta 2013) oli australialainen liberaalipuolueen poliitikko. Hän istui vuosina 1976–1992 liittovaltion parlamentissa Bassin tasmanialaisesta vaalipiiristä.
Robson tuli kotimaassaan tunnetuksi kehittämästään ”Robson Rotation” -äänestyskäytännöstä. Hänestä tehtiin Australian ritarikunnan jäsen tammikuussa 2007.
Music Bank

| Music Bank> 뮤직뱅크 |
| --- | --- |
Tyyli:  musiikkiohjelma
Kestoaika:  90 min
Alkuperämaa:   Korean tasavalta
Verkko:   KBS2
Esitetty:  16. kesäkuuta 1998 –
Tuotanto
Tuotantoyhtiö(t):  KBS
Aiheesta muualla
Virallinen sivusto
Music Bank on televisioyhtiö KBS2:n esittämä eteläkorealainen musiikkiohjelma.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Neil Staebler

Neil Staebler
Neil Oliver Staebler (11. heinäkuuta 1905 Ann Arbor, Michigan – 8. joulukuuta 2000 Ann Arbor, Michigan) oli yhdysvaltalainen demokraattisen puolueen poliitikko.
Staebler sai Michiganin yliopistosta (Ann Arbor) taiteiden kandidaatin arvon vuonna 1926. Hän palveli Yhdysvaltain laivastossa vuosina 1943–1945. Staebler tuli valituksi demokraattien edustajana 88. Yhdysvaltain kongressin (1963–1965) jäseneksi Michiganista. Hän ei asettunut uudelleen ehdolle, mutta oli vuonna 1964 epäonnistuneesti ehdolla kuvernööriksi. Staebler oli Demokraattien kansallisen komitean jäsen vuosina 1961–1964 ja 1965–1968. Liittovaltion vaalikomissiossa hän oli jäsenenä huhtikuusta 1975 lokakuuhun 1978.
Ndyukan kieli

| Ndyuka |
| --- | --- |
 "Ndyuka" kirjoitettuna afaka-kirjaimistolla
Oma nimi:  Okanisi tongo
Muu nimi:  aukan
Tiedot
Alue:   Suriname  Ranskan Guayana
Puhujia:  25 000 – 30 000
Sija:  ei 100 suurimman joukossa
Kirjaimisto:  latinalaiset aakkoset afaka
Kielitieteellinen luokitus
Kielikunta:  Kreolikielet
Kieliryhmä:  Englannin kreolit
ISO 639-3:  djk
 Ohje 
Ndyuka (tai aukan, omakielinen nimi Okanisi tongo) on englantiin perustuva kreolikieli, jota puhutaan Surinamessa ja jonkin verran myös Ranskan Guayanassa. Kielen lähimmät sukulaiskielet ovat sranantongo ja kwinti. Kielellä on arviolta 25 000 – 30 000 puhujaa.
Kieli perustuu suurimmalta osin englantiin, mutta siihen on omaksuttu vaikutteita myös hollannista ja portugalista. Kielioppi perustuu suurilta osin afrikkalaisiin kieliin.
Ndyukaa kirjoitetaan latinalaisin aakkosin, mutta myös omalla afaka-kirjaimistolla. Uusi testamentti käännettiin ndyukaksi vuonna 1999.
Fonologia > Konsonantit

|  | Labiaali | Labiodentaali | Dentaali | Palataali | Velaari | Glottaali |
| --- | --- | --- | --- | --- | --- | --- |
| Klusiili | p | b |  | t | d |  | k | g |  |
| Frikatiivi |  | f | s |  |  | h |
| Nasaali | m |  | n |  | ŋ |  |
| Lateraali |  |  | l |  |  |  |
| Approksimantti | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
New Jersey Institute of Technology

| New Jersey Institute of Technology |
| --- | --- |
  

Motto:  The Edge in Knowledge
Perustettu:  1881
Tyyppi:  julkinen
Säätiön varat:  68 miljoonaa dollaria
Rehtori:  Robert Altenkirch
Henkilökunta:  504
Opiskelijoita:  5 380
Jatko-opiskelijoita:  2 800
Sijainti:  Newark, New Jersey  Yhdysvallat
Osoite:  www.njit.edu
New Jersey Institute of Technology (NJIT) on julkinen teknillinen korkeakoulu Newarkissa New Jerseyssä Yhdysvalloissa. Yliopistossa on tehty nanoteknologian ja polymeerien tutkimusta, ja lisäksi se on yksi harvoista korkeakouluista, jotka tarjoavat kursseja videopelien kehittämisessä.[lähde? ]
New Jerseyn lippu

New Jerseyn lippu (1896–)
New Jerseyn lippu on Yhdysvaltain osavaltio New Jerseyn virallinen tunnus sen sinetin ja vaakunan ohella. Lipussa on keltaisella taustalla osavaltion vaakuna. Lippu otettiin käyttöön 15. tammikuuta 1896, ja vuonna 1965 sen värit määriteltiin virallisesti.
New Jersey Saints

New Jersey Saints oli yhdysvaltalainen, vuosina 1987–1988 toiminut sisälacrossen ammattilaisseura East Rutherfordista, New Jerseystä. Joukkue voitti National Lacrosse Leaguen mestaruuden kaudella 1988. Kyseisen kauden jälkeen joukkue siirtyi New Yorkiin ja siitä tuli New York Saints, joka osallistui NLL:ään kaudella 2003. Joukkueen kotiareenana toimi Brendan Byrne Arena.
Saints pelasi NLL:ssä 14 ottelua, joista se voitti kymmenen ja hävisi neljä. Kaudella 1987 se hävisi välierissä myöhemmin mestaruuden voittaneella Baltimore Thundersille. Vuoden 1988 pudotuspeleissä joukkue voitti välierässä Philadelphia Wingsin ja loppuottelussa Washington Waven. Molemmilla kausilla joukkuetta valmensi Bob Engelke.
Kausina 2002–2003 East Rutherfordissa pelasi toinen NLL-seura, New Jersey Storm.
Bunaban kielet

Bunabankielten puhuma-alue.
Bunaban kielet on pieni Austraalialaisiin kieliin kuuluva kieliperhe, joka sijoittuu Australian länsiosiin.
Bunabankieliin kuuluu kaksi kieltä:
Bunaban
Gooniyandi
Nianån

| Nianån |
| --- | --- |

Maanosa:  Eurooppa
Maat:  Ruotsi
Läänit:  Gävleborg
Kunnat:  Hudiksvall
Vesistöalue ja valuma-alueen tietoja
Päävesistöalue:  Nianånin vesistö
Pinta-ala:  196,9 km²  
Järvisyys:  6 % 
Pääuoman pituus:  41 km 
Pääuoman osuudet:  Nianån ←Tosarån ←Nissamyrbäcken 
Joen uoman kohteita
Alkulähde:  Lill-Nien 
 :  61.5929°N, 16.5917°E
Laskupaikka:  Njutånger, Hudiksvall
 :  61.6061°N, 17.0655°E
Mittaustietoja
Lähdekorkeus:  164 m  mpy. 
Laskukorkeus:  0 m
Korkeusero:  164 m
Pituus:  35 km  
Kaltevuus:  4,69 m/km
Keskiylivirtaama:  11,1 m³/s (MHQ) 
Keskivirtaama:  2,34 m³/s (MQ) 
Keskialivirtaama:  0,49 m³/s (MNQ) 
Muuta
Nianån on Ruotsissa Gävleborgin läänissä virtaava 40 kilometriä pitkä joki, joka kuuluu Nianånin vesistössä sen pääuomaan. Joen valuma-alueen pinta-ala on 197 neliökilometriä ja se laskee Pohjanlahden Selkämereen Njutångerissa Hudiksvallin kunnassa.
Vesivoima

Joessa on yksi vesivoimalaitos Sofieholm, joka tuottaa sähköä 0,6 megawattin teholla noin 2,0 gigawattituntia vuodessa.
Käännös suomeksi
New Jerseyn sinetti

New Jerseyn sinetti
New Jerseyn sinetti on Yhdysvaltain New Jerseyn osavaltion symboli. Sen suunnitteli Francis Hopkinson vuonna 1777.
Sinetin keskellä olevaa kilpea kannattelee kaksi naista. Vasemmalla oleva nainen symboloi vapautta ja oikealla oleva nainen on roomalaisen mytologian Ceres -jumalatar, maatalouden ja vaurauden jumalatar. Vapauden henkilöitymä pitää kädessään keppiä, jonka päällä on vapauden symboli fryygialaismyssy. Ceres taas pitää kädessään runsaudensarvea. Vaakunakilven kolme auraa ja hevosenpää kilven yläpuolella symboloivat osavaltion maataloutta. Sinetin alaosassa sinisessä nauhassa lukee osavaltion motto "Liberty and Prosperity" (Vapaus ja Vauraus) ja vuosiluku 1776, jolloin New Jerseystä tuli Yhdysvaltain osavaltio.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Yhdysvaltain osavaltioiden sinetit
Alabama
Alaska
Arizona
Arkansas
Colorado
Connecticut
Delaware
Etelä-Carolina
Etelä-Dakota
Florida
Georgia
Havaiji
Idaho
Illinois
Indiana
Iowa
Kalifornia
Kansas
Kentucky
Louisiana
Länsi-Virginia
Maine
Maryland
Massachusetts
Michigan
Minnesota
Mississippi
Missouri
Montana
Nebraska
Nevada
New Hampshire
New Jersey
New York
New Mexico
Ohio
Oklahoma
Oregon
Pennsylvania
Pohjois-Carolina
Pohjois-Dakota
Rhode Island
Tennessee
Texas
Utah
Vermont
Virginia
Washington
Wisconsin
Wyoming
Neil Sedaka

Sedaka vuonna 1965.
Sedaka esiintymässä vuonna 2005.
Neil Sedaka [sə'dæːkə] (s. 13. maaliskuuta 1939 Brooklyn, New York) on yhdysvaltalainen poplaulaja, -pianisti ja lauluntekijä. Hän kirjoitti yhteistyössä Howard Greenfieldin kanssa useita hittikappaleita itselleen ja muille esiintyjille.
Sedaka oli isänsä puolelta Turkin sefardijuutalaisia ja äitinsä puolelta aškenasijuutalainen. Sedakan serkku oli laulaja Eydie Gormé.
Connie Francisille kirjoitettu ”Stupid Cupid” (1958) oli menestys, ja pian Sedaka sai sooloartistina sopimuksen RCA Recordsilta. Hänen kuuluisimpia hittejään ovat ”Oh! Carol” (1959), ”Calendar Girl” (1960), ”Happy Birthday Sweet Sixteen” (1961) ja ”Breaking Up Is Hard to Do” (1962). Myöhemmällä urallaan Sedaka on muun muassa tehnyt yhteistyötä Abban ja Elton Johnin kanssa.
Sedaka on menestyksekkäästi jatkanut uraansa näihin päiviin asti. Hänellä on tähti Hollywood Walk of Famella, ja hän pääsi vuonna 1983 Songwriters Hall of Fameen. Hänellä on vaimonsa Leban kanssa kaksi lasta.
Aiheesta muualla

Kuvia tai muita tiedostoja aiheesta Neil Sedaka Wikimedia Commonsissa
Muistikortti

Canonin nimellä varustettu muistikortti.
Muistikortti on tietotekniikassa tiedon tallentamiseen käytettävä massamuisti. Muistikortissa tieto tallennetaan tyypillisesti elektroniseen Flash-muistiin. Tällaiset muistit ovat käytössä mm. digitaalikameroissa, PDA -laitteissa sekä useimmissa matkapuhelimissa. Myös useisiin tietokoneisiin voidaan liittää erityyppisiä muistikortteja. Useissa kannettavissa tietokoneissa on muistikortinlukija valmiina.[lähde? ] Lisäksi vastaavaa tekniikkaa käytetään USB-muisteissa.
Muistikorttien käsittely ja tietojen säilyminen

Muistikortit ovat normaalisti kestäviä, mutta väärällä käsittelyllä kortti saattaa tulla lukukelvottomaksi. Yleensä seuraavat syyt aiheuttavat tietojen häviämistä tai kortin muuttumisen lukukelvottomaksi joko osittain tai kokonaan: sormien rasva kontaktipinnoilla, kosteus, hankaussähkö, taivutus ja rajut lämpötilan vaihtelut. Myös kesken kortin lukemisen tai kirjoittamisen aikana tehty irrotus yleensä viottaa korttia. Yleisin tiedostojen hukkaamistapa on kuitenkin kortin käyttäjä itse; vahingossa tehdyt tiedostojen tuhoamiset, kortin tahaton alustus tai epäonnistunut siirto toiselle laitteelle ovat yleisiä. Tietojen hukkuminen ei läheskään aina ole lopullista, vaan sopivilla laitteilla ja ohjelmilla tiedot pystytään usein kaivamaan esiin. Tiedot eivät varsinaisesti katoa kortilta, vaan niiden lukemiseen tarvittavat tiedot ovat näissä tapauksissa saattaneet vioittua.
Joissakin muistikorteissa on mekaaninen kirjoitussuojauskytkin, jonka päällekytkemisen jälkeen tiedostoja ei voi poistaa tai lisätä mutta ominaisuus voidaan peruuttaa kytkemällä kytkin toiseen asentoon.
Muistikorttitekniikat

Eräitä yleisiä muistikorttitekniikoita:
| Nimi | Lyhenne | Suurimmat tekniikkaa hyödyntävät yritykset | Kommentteja |
| --- | --- | --- | --- |
| CompactFlash Type I ja Type II | CF-I ja CF-II | Canon, Casio, (Hewlett-Packard), Minolta, Nikon, Pentax, SanDisk | isokokoinen, suuria kapasiteetteja, hyvin nopeita; type II myös Microdrive |
| Secure Digital, MiniSD ja MicroSD | SD ja miniSD/mSD | Canon, Casio, Hewlett-Packard, Kodak, Minolta, Nikon, Pentax, SanDisk | pieni; melko nopea |
| MultiMediaCard | MMC | Canon, Casio, Hewlett-Packard, Kodak, Minolta, Nikon, Nokia, Pentax, SanDisk | osittain SD-yhteensopiva, hidas |
| SmartMedia | SM | Samsung, SanDisk (Olympus, Fuji) | hidas, käyttö vähentynyt |
| xD-Picture Card | xD | Olympus, Fuji | ei avoin, melko pieni, melko hidas |
| Memory Stick | MS | Sony, SanDisk | ei avoin, monta eri versiota |
Käyttö pelikonsoleissa

Lisäksi useat pelikonsolit ovat käyttäneet omia muistikorttiformaattejaan pelitilanteen tallentamiseen. Näistä esimerkkinä Nintendo GameCuben ja PlayStationin käyttämät kortit.
Niin sanotuissa 16-bittisissä konsoleissa, jotka käyttivät pelimoduuleja, tila pelitilan tallentamiseen oli toisinaan pelimoduulissa mukana. Viidennen sukupolven pelikonsolit käyttivät tyypillisesti CD-ROM-asemaa, jolloin tarvittiin erillinen muistikortti pelitilanteen tallentamiseen. Myöhemmissä konsoleissa sisällä on kiintolevy tai SSD-levy, jolloin erillistä muistikorttia ei enää tarvita.
Neo-Geo oli ensimmäisiä pelikonsoleita, joissa oli muistikorttituki. Eräät kolikkopelit kuten Dance Dance Revolution sisälsivät tuen muistikortille, jolloin pelaajat pystyivät kuljettamaan omia tuloksiaan mukanaan.
GameCuben muistikortti
Neo Geon muistikortti
PlayStationin muistikortti
PlayStation 2:n muistikortti
CYP

CYP on lyhenne, joka voi tarkoittaa seuraavia asioita:
Sytokromi P450 -entsyymien ryhmää
Kyproksen tasavaltaa
Filippiineillä sijaitsevan Calbayog-kaupungin lentokenttää (IATA-lentoasemakoodi)
Syklofiliini-ryhmän proteiineja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CYP”, voi hakea sivunnimihaulla, laajalla sivunnimihaulla tai tekstihaulla.
CVT

CVT-vauhtipyörä.
CVT eli Continuously Variable Transmission tarkoittaa portaatonta automaattivaihteistoa, jossa teho välitetään esimerkiksi kiilahihnavariaattorilla. Kiilahihna voi olla kudosvahvennettua kumia tai metalliketjua. Portaaton tarkoittaa vaihteistossa sitä, että vaihteistossa on loppumaton määrä hyödynnettäviä välityksiä pienimmän ja suurimman välityksen välissä. Sen sijaan tavanomaisessa mekaanisessa vaihteistossa on esimerkiksi henkilöauton tapaan vain kuusi vaihdetta eteen ja peruutusvaihde, eikä muita välityssuhteita voida hyödyntää.
CVT-vaihteiston toimintaperiaate.
Variaattorissa kiilahihna on kahden kartion välissä, joiden etäisyyttä voidaan säätää. Tämän seurauksena hihnan etäisyys pyörän akselilta vaihtelee, jolloin sama moottorin kierrosluku tuottaa muuttuvan hihnanopeuden, eli muuttuvan välityksen.
CVT on usein normaalia automaattivaihteistoa taloudellisempi yksinkertaisemman ja tehokkaamman tekniikan takia. Tarkoitus on, että vaihteiston välitys muuttuu kierrosluvun kanssa siten, että kiihdyttäminen tapahtuu suurilla kierroksilla, mutta tasaisessa ajossa vaihteisto käyttää mahdollisimman taloudellista kierroslukua. Tästä syystä voi vaikuttaa, ettei auto kiihdy lainkaan, kun kierrosluku pysyy tasaisena koko ajan.
CVT-tekniikan kehitti DAF, joka käytti sitä kaikissa henkilöautoissaan. Myöhemmin Volvo osti tehtaan ja käytti tekniikkaa laajasti 340-mallissaan. 1990-luvulla tekniikka painui joksikin aikaa unholaan, mutta on viime aikoinamilloin? taas noussut vaihtoehdoksi kehityttyään. Kun aikaisemmissa malleissa käytettiin vetoon perustuvia lamellihihnoja, nykyisin käytetään työntöön perustuvia ketjuja, jotka eivät kärsi kulumisesta entisten tapaan.
Maataloustraktoreissa portaaton vaihteisto on kiilahihnavariaattorin sijaan toteutettu jakamalla voimanvälitys mekaaniseen ja hydrauliseen puoleen. Kuljettajan käskyt vauhdin lisäämiseksi tai vähentämiseksi sekä kuormituksen vaihtelut vaikuttavat vaihteiston hydrauliseen puoleen välitystä säätävästi. Esimerkiksi kaasutettaessa tai ajon vastuksen vaihdellessa välitys säätyy hydraulisesti, mutta ajon tasaannuttua voiman välitys on täysin mekaaninen.